skibsingeniør
Skibsingeniør, person med en højere teknisk uddannelse inden for det skibstekniske fagområde. Beskæftigelsesområdet er konstruktion og beregning samt tilsynsvirksomhed inden for værfts- og offshorebranchen samt rådgivende ingeniørfirmaer, rederier, Søfartsstyrelsen og klassifikationsselskaber. Uddannelsen som skibsingeniør erhverves enten som diplom- eller civilingeniør ved maskinretningen på Danmarks Tekniske Universitet. Se ingeniør.